ભાવિતા ગુજરાતની 6 સભ્યોની બનેલી મજબૂત ટીમની સભ્ય હતી. આ ટીમની મશરી પરીખે 7.5ના સરેરાશ સ્કોર સાથે સુવર્ણ ચંદ્રક તથા 7.2ના સ્કોર સાથે ભાવિતાએ રજત ચંદ્રક હાંસલ કર્યઓ છે. ભાવિતાએ સ્ટેટ અને નેશનલ ચેમ્પિયનશિપમાંથી પસાર થઈને સિલેકશન કેમ્પમાં ઈન્ટરનેશનલ સ્પર્ધામાં ભારતનુ પ્રતિનિત્વ કરવા પસંદ થઈને નેશનલ ટીમનો હિસ્સો બની હતી. ભાવિકાને કોચ જ્યુતિકા દેસાઈએ(ઈન્ડીયા કોચ) તાલીમ આપી હતી અને ઈટાલીના રાફેલો મેલોસ્સી તેના ઈન્ટરનેશનલ કોચ હતા. ભાવિતાએ હાંસલ કરેલી સિદ્ધિ બદલ તેને અભિનંદન પાઠવતાં કેલોરક્સ ગ્રુપના એમડી અને સીઈઓ ડો. મંજૂલા પૂજા શ્રોફે જણાવ્યું હતું કે “આંતરરાષ્ટ્રિય સ્તરે ભાવિતાને મળેલી સફળતા એ યુવાનો માટે તો પ્રેરણાદાયક છે જ પણ સાથે સાથે દેશ માટે પણ પ્રેરણાદાયક છે. હું દેશને રજતચંદ્રક અપાવવા બદલ તેને હૃદયપૂર્વક અભિનંદન પાઠવું છું. તેનાં રમતગમતના દરેક સાહસોમાં તેને પ્રોત્સાહિત કરવું ચાલુ રાખીશું. “